1Mancaji arungngi Yotam ri umuru 25 taung, sibawa mapparéntai ri Yérusalém 16 taung ittana. Indo’na iyanaritu Yérusa ana’ Zadok.
2Napésennangiwi Yotam atinna PUWANGNGE, pada-pada Uzia ambo’na. Banna dé’ nattunu dupa ri Bolana PUWANGNGE, pada-pada iya napogau’é ambo’na. Namuni makkuwaro, matteru muwi ra’ya’é pogau’ dosa.
3Yotam ritu patettongngi Pintu Gerbang Manorang ri Bolana PUWANGNGE, sibawa pakkasse’i témbo’na Yérusalém ri daéra iya riyasengngé Ofel.
4Patettongngi kota-kota ri buluna Yéhuda sibawa sining bénténg enrengngé manara-manara risining ale’é.
5Namusui sibawa nacaui arung Amon silaong tentarana, nainappa napassa tau Amongngé makkamaja pakkasuwiyang. Tungke taung matturu-turuseng telluttaung ittana harusu’i mennang wajai 3.400 kilo péra’, duwanrupa gandong, tungke-tungke 1.000 tong.
6Pédé makuwasani Yotam nasaba matinului sibawa mapatoi ri PUWANG Allataala.
7Kajajiyang-kajajiyang laingngé ri laleng apparéntanna Yotam, sining musu sibawa siyasa’-siyasa’na, iya manenna purani riyoki ri laleng kitta Sejarana Arung-ngarunna Israélié sibawa Yéhuda.
8Umuru’na Yotam wettunna mancaji arung 25 taung, mapparéntai ri Yérusalém 16 taung ittana.
9Matéi sibawa rikuburu ri Kota Daud, nainappa Ahas ana’ worowanéna mancaji arung sulléiwi.
bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn